Graeme Smith en Romy is getroud! | Netwerk24
Polisie-LUR in Vrystaat 'het nie plan' vir helikopters
Groot kommer bestaan by die DA omdat die Vrystaat dié Kerstyd sonder 'n polisiehelikopter sal wees omdat sy enigste twee polisiehelikopters so beskadig is dat dit nie gebruik sal kan word nie.
Bejaarde vrou erg aangerand 'vir paar stukkies goed'
"Dit is tragies dat 'n weerlose vrou só in haar huis vir 'n paar stukkies goed verniel is."
SAL: 'Ons kan régtig nie 8% bekostig'
Die Suid-Afrikaanse Lugdiens kan eintlik nie eens die 5,9%-salarisverhoging bekostig wat hy werknemers belowe het nie, wat nog te sê die 8% wat vakbonde eis.
03 November 2019 11:14
Graeme Smith, voormalige Protea-krieketkaptein, en die prokureur Romy Lanfranchi het Saterdag getrou – op die dag wat die Springbokke die Wêreldbekereindstryd gewen het.
Smith het vroeër die dag op Instagram gesê sy troue gaan behoorlik 'n makietie wees danksy die Springbokke se sege.
John de Beer, troubeplanner, het foto's op Facebook van die gelukkige paartjie gedeel.
"Geluk Graeme en Romy Smith. Dit was 'n plesier om julle met jul spesiale dag te help. Julle is beide ongelooflik."
Die egpaar het 'n tweejarige seun, Sebastien, maar albei het ook kinders uit 'n vorige huwelik. Lanfranchi het in 2016 aan Huisgenoot gesê sy was uitgeboul toe sy Smith die eerste keer ontmoet het omdat hy so plat op die aarde is.
Romy het twee jong seuns by haar oorlede man, Michel Lanfranchi.
Graeme se eksvrou, die Ierse popsangeres Morgan Deane, is die ma van syander twee kinders, Cadence (7) en Carter (6).
Graeme het in Maart 2017 ná 'n huwelik van byna ses jaar amptelik van Morgan geskei. Hy is deesdae ook 'n krieketkommentator.